MTÜ Tallinna Erivajadustega Laste ja Noorte Tugiühing,

haldab Hilariuse kooli erivajadustega lastele ([www.hilarius.ee](http://www.hilarius.ee/))

**Koostööprojekt AS-ga R-Kiosk Estonia.**

**Teema: Oskan olla rõõmus ja terve.**

Projekti raames antakse raske puudega lastele teadmisi tervislikust toitumisest, kuidas olla terve ja pakutakse erivajadustega laste vanematele loenguid.

**Selle raames pakutakse õpilastele 2 kuu jooksul :**

1. Külastatakse valikuliselt asutusi, mis tegelevad tooraine tootmisega: piimafarm, lambakasvatus, kalakasvatus, põllumajandus, kanala. Kaks väljasõitu kogu kooliga, sh lapsevanemad.

2. Külastatakse asutusi, kes valmistavad toorainest toitu: piimatooted, lihatooted jne. Kaks väljasõitu kogu kooliga, sh lapsevanemad.

3. Kutsutakse kooli kokk, kes räägib lastele ning vanematele tervislikust toidust ja valmistab koos lastega kooli õppeköögis toitu. Maitstakse erinevaid tervislike toiduaineid (eelnevalt saadud kogemused külastustest).

4. Õpetajad valmistavad lastega ise tervislike toite, koostavad tehtud toitudest koos lastega õppe- kokaraamatu. Projekti raames ostetakse selleks vajaminevad toiduained.

5. Muretsetakse kooli õppekööki  vajaminevaid vahendeid 1. idufarm, pasta tegemise vahend, mikser, aurutamismasin, mahlapress jms.

6. Käiakse lastega külastamas tervisliku toitu pakkuvaid asutusi- restoranid, söögikohad ( iga klassiga 1 kohas) . Õpitakse söögikultuuri. Iga klass (8 klassi) saab külastada ühte asutust.

Võimalusel täiendavad üritused vanematele:

\* Kutsutakse kooli spetsialistid, kes räägivad laktoosi- ja gluteenitalumatusest

\* Kutsutakse kooli spetsialist, kes räägib tervislikust toitumisest, ülesöömisest ja kuidas sellega hakkama saada.

Projekti teostusest tehakse pilte ja pannakse kooli kodulehele [www.hilarius.ee](http://www.hilarius.ee/)